**Ministru kabineta noteikumu projekta „Grozījumi Ministru kabineta 2015. gada 25.augusta noteikumos Nr.492 „Noteikumi par valsts un Eiropas Savienības atbalsta piešķiršanu ražas, dzīvnieku un augu apdrošināšanai 2014.–2020. gada plānošanas periodā””** **sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta 2015. gada 25. augusta noteikumu Nr.492 „Noteikumi par valsts un Eiropas Savienības atbalsta piešķiršanu ražas, dzīvnieku un augu apdrošināšanai 2014.–2020. gada plānošanas periodā” (turpmāk – noteikumi Nr. 492) grozījumu mērķis ir nodrošināt finansējumu apdrošināšanas prēmiju daļēju izdevumu segšanai līdz 2020. gada beigām. Lai to izdarītu, ir nepieciešams noteikt maksimālo atbalsta slieksni par vienu hektāru vai vienu liellopu vienību dzīvnieku, sējumu un stādījumu platību apdrošināšanai, kā arī noteikt termiņu, līdz kuram iespējams iesniegt iesniegumus lopkopības saimniecībām paredzētā alternatīvā atbalsta saņemšanai. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts ir sagatavots, pamatojoties uz Lauksaimniecības un lauku attīstības likuma 5. panta ceturto daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekta mērķis ir nodrošināt, lai līdz Latvijas Lauku attīstības programmas 2014.–2020. gadam, plānošanas perioda beigām, lauksaimniekiem būtu pieejams atbalsts apdrošināšanas prēmiju daļēju izdevumu segšanai.Kopējais finansējums Lauku attīstības programmas 2014.–2020. gadam plānošanas periodā pasākuma “Riska pārvaldība” apakšpasākumā „Ražas, dzīvnieku un augu apdrošināšanas prēmija” paredzēts 22 milj. *euro* apmērā. Ņemot vērā lauksaimnieku aktivitāti (izmantotā publiskā finansējuma apmērs tuvojas 80% no pieejamā finansējuma), var prognozēt, ka palielināsies finansējuma izmantošana un esošais finansējums nebūs pietiekams līdz plānošanas perioda beigām. Noteikumos Nr. 492 ir noteikts, ka dienā, kad atbalstam pieteiktais publiskais finansējums sasniedz 80 procentu no konkrētajā kārtā pieejamā finansējuma, Lauku atbalsta dienests oficiālajā izdevumā “Latvijas Vēstnesis” paziņo par iesniegumu iesniegšanas beigu termiņu. Tā kā pieejamais finansējums ir 22 milj. *euro*, Lauku atbalsta dienestam par iesniegumu iesniegšanas beigu termiņu ir jāziņo, kad atbalstam pieteiktais publiskais finansējums sasniedzis 17,6 milj. *euro*. Tādējādi uz iesniegumu iesniegšanas pēdējo laikposmu rezervē tiek atstāta salīdzinoši liela naudas summa – 4,4 milj. *euro*, bet tas nav lietderīgi. Tādēļ noteikumu projektā 80 procenti aizstāti ar 90 procentiem, kas veido 19,8 milj. *euro*, un pēdējā iesniegumu iesniegšanas laikposmā pieejamā naudas summa ir 2,2 milj. *euro*.Saskaņā ar noteikumu Nr. 492 nosacījumiem maksimālā atbalsta intensitāte ir 70 procenti no apdrošināšanas polises iegādes izmaksām, lai lauksaimnieks varētu pretendēt uz atbalsta saņemšanu apdrošināšanas polises iegādes izdevumu daļējai kompensācijai. Turklāt apdrošināšanas polisē ir jāparedz noteikts dalījums. Prēmijas daļu zaudējumu segšanai līdz 20 procentiem no gada vidējā produkcijas apjoma sedz lauksaimnieks pats no saviem līdzekļiem, un šī apdrošināšanas polises izmaksu daļa nav attiecināma uz noteikumos Nr.492 paredzēto atbalstu. Noteikumu projekts papildus iepriekš minētajiem nosacījumiem paredz, ka dzīvnieku, sējumu un stādījumu platību apdrošināšanai atbalsta likme par hektāru vai liellopu vienību nepārsniedz 50 *euro*. To apdrošināšanas polišu iegādes izdevumu daļu, kas pārsniegs 50 *euro*, lauksaimnieks segs no saviem līdzekļiem, un šī apdrošināšanas polises izmaksu daļa nav attiecināma uz noteikumos Nr. 492 paredzēto atbalstu. Atbalsta likmes ierobežojums ļaus samazināt atbalstu par salīdzinoši dārgām polisēm, tāpēc paliks lielāks finansējums pārējām polisēm. Tādējādi finansējums, kas pašlaik vēl ir pieejams polišu iegādei, tiks izmantots efektīvāk, atbalstot plašāku lauksaimnieku loku pēc iespējas ilgākā periodā.Nosacījums par maksimālo atbalsta likmi 50 *euro* parvienu vienību tiks piemērots tikai tām polisēm, kas iegādātas pēc noteikumu projekta spēkā stāšanās.Nosacījums, ka atbalstu piešķir ne vairāk kā 50 *euro* par vienu liellopu vienību, jau pašlaik noteikts noteikumos Nr. 492 attiecībā uz alternatīvo atbalstu lopkopības saimniecībām. Tādējādi ar noteikumu projektu tiks nodrošināta vienlīdzīga pieeja dažādu atbalsta pasākumu piemērošanā.Noteikumu projektā noteikts, ka atbalsta pretendents iesniegumu alternatīvā atbalsta saņemšanai lopkopības saimniecībām Lauku atbalsta dienestā iesniedz līdz 2019.gada 15.novembrim.  |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija un Lauku atbalsta dienests |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pēc Lauku atbalsta dienesta sniegtās informācijas, 2019. gadā atbalstam apdrošināšanas polišu iegādes izdevumu daļējai segšanai ir saņemts aptuveni 2800 pieteikumu. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2013. gada 17. decembra Regula (ES) Nr.1305/2013 par atbalstu lauku attīstībai no Eiropas Lauksaimniecības fonda lauku attīstībai (ELFLA) un ar ko atceļ Padomes regulu (EK) Nr.1698/2005 (Eiropas Savienības Oficiālais Vēstnesis, 2013.gada 20.decembris, Nr.L347) (turpmāk – regula Nr. 1305/2013);Komisijas 2013. gada 18. decembra Regula (EK) Nr.1408/2013 par Līguma par Eiropas Savienību darbību 107.un 108.panta piemērošanu *de minimis* atbalstam lauksaimniecības nozarē (Eiropas Savienības Oficiālais Vēstnesis, 2013.gada 24.decembris, Nr.352) (turpmāk – regula Nr. 1408/2013);Komisijas 2004. gada 21. aprīļa Regula (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai (turpmāk – regula Nr. 794/2004). |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |
| 1.tabula **Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Regula Nr. 1305/2013 |
|  |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas 1305/2013 37.panta 5.punkts | Noteikumu projekta 2.punkts | Pārņemts pilnībā. | Neparedz stingrākas prasības. |
| Regula Nr.1408/2013 | Noteikumu projekta 3.punkts | Pārņemts pilnībā. | Neparedz stingrākas prasības. |
| Regulas Nr. 794/2004 10.un 11.pants | Noteikumu projekta 3.punkts | Pārņemts pilnībā. | Neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |

|  |
| --- |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība nodrošināta, ievietojot noteikumu projektu publiskai apspriešanai Zemkopības ministrijas tīmekļvietnē www.zm.gov.lv sadaļā “Sabiedriskā apspriešana”. |
| 2. | Sabiedrības līdzdalība projekta izstrādē | Noteikumu projekts publiskai apspriešanai Zemkopības ministrijas tīmekļvietnē www.zm.gov.lv sadaļā “Sabiedriskā apspriešana” tika ievietots 2019. gada 26. augustā. |
| 3. | Sabiedrības līdzdalības rezultāti | Sabiedriskās apspriešanas laikā komentāri par noteikumu projektu nav saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Zemkopības ministrija un Lauku atbalsta dienests |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde paredzēta, pašreizējiem cilvēkresursiem pildot esošās funkcijas.Jaunas institūcijas netiek veidotas, un nav paredzēta esošo institūciju likvidācija vai reorganizācija. |
| 3. | Cita informācija | Nav. |

Zemkopības ministrs K. Gerhards

Ozoliņa 67027301

Ligija.Ozolina@zm.gov.lv